

DOLOŽKA ZLUČITEĽNOSTI
právneho predpisu s právom Európskej únie 


1.	Navrhovateľ právneho predpisu: 
Úrad pre normalizáciu, metrológiu a skúšobníctvo Slovenskej republiky (ďalej len „ÚNMS SR“). 
 
2.	Názov návrhu právneho predpisu: 
Návrh nariadenia vlády Slovenskej republiky, ktorým sa zrušuje nariadenie vlády Slovenskej republiky č. 436/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia v znení neskorších predpisov (ďalej len „návrh nariadenia vlády“).

3.	Predmet návrhu právneho predpisu je upravený v práve Európskej únie:

a)	v primárnom práve 

Čl. 114 Zmluvy o fungovaní Európskej únie (Ú. v. EÚ C 202, 7.6.2016)

b)	v sekundárnom práve 
· Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (prepracované znenie) (Ú. V. EÚ L 157, 9.6.2006) v platnom znení, gestor: ÚNMS SR, spolugestor: MPSVR SR;
· Nariadenie Európskeho parlamentu a Rady (EÚ) 2023/1230 zo 14. júna 2023 o strojových zariadeniach a o zrušení smernice Európskeho parlamentu a Rady 2006/42/ES a smernice Rady 73/361/EHS (Ú. v. EÚ L 165, 29.6.2023) v platnom znení, gestor: ÚNMS SR, spolugestor: MPSVR SR a MH SR;

c) 	v judikatúre Súdneho dvora Európskej únie

	Bezpredmetné.

4.	Záväzky Slovenskej republiky vo vzťahu k Európskej únii: 

a)	uviesť lehotu na prebranie smernice alebo lehotu na implementáciu nariadenia alebo rozhodnutia 

Nariadenie Európskeho parlamentu a Rady (EÚ) 2023/1230 zo 14. júna 2023 o strojových zariadeniach a o zrušení smernice Európskeho parlamentu a Rady 2006/42/ES a smernice Rady 73/361/EHS (Ú. v. EÚ L 165, 29.6.2023) v platnom znení.

Smernica 2006/42/ES sa zrušuje s účinnosťou od 20.01.2027.

Nadobudnutie účinnosti: 19.07.2023.

Uplatňuje sa od 20.01.2027 okrem: 
· článkov 26 až 42 od 20.01.2024,
· článku 50 ods. 1 od 20.10.2026,
· článku 6 ods. 7 a článkov 48 a 52 od 19.07.2023,
· článku 6 ods. 2 až 6, 8 a 11, článku 47 a článku 53 ods. 3 od 20.07.2024.

b)	informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258                  a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie 
	
	Nebolo začaté konanie proti SR.

c)	informácia o právnych predpisoch, v ktorých sú preberané smernice už prebraté spolu                     s uvedením rozsahu tohto prebratia 
Smernica Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (prepracované znenie) (Ú. V. EÚ L 157, 9.6.2006) v platnom znení bola transponovaná nariadením vlády Slovenskej republiky č. 436/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia.

5.	Návrh právneho predpisu je zlučiteľný s právom Európskej únie:

	Úplne.

